ᱥᱟᱠᱥᱤ ᱢᱚᱞᱤᱠ

ᱥᱟᱠᱥᱤ ᱢᱚᱞᱤᱠ (ᱡᱟᱱᱟᱢ ᱓ ᱥᱮᱯᱴᱮᱢᱵᱚᱨ ᱑᱙᱙᱒) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱯᱷᱨᱤ ᱥᱴᱟᱭᱤᱞ ᱨᱮᱥᱴᱞᱚᱨ‌‌‌‌‌‌‌‌ ᱠᱟᱱᱟᱭ ᱾ ᱱᱩᱭ ᱫᱚ ᱒᱐᱑᱖ ᱥᱤᱛᱩᱝ ᱚᱞᱚᱢᱯᱤᱠ ᱨᱮ ᱕᱘ ᱠᱤᱞᱳ ᱟᱜ(58 kg) ᱨᱮ ᱵᱷᱟᱜᱽ ᱦᱟᱛᱟᱣ ᱟᱛᱮ ᱠᱚᱸᱥᱟ ᱢᱮᱰᱟᱞ ᱫᱟᱲᱮ ᱠᱟᱱᱟᱭ ᱾ ᱛᱚᱵᱮ ᱱᱚᱣᱟ ᱨᱮ ᱫᱚ ᱱᱩᱭ ᱯᱩᱭᱞᱩ ᱵᱷᱟᱨᱚᱛᱤᱭᱚ ᱛᱤᱨᱞᱟ. ᱞᱮᱠᱟᱛᱮ ᱚᱞᱚᱢᱯᱤᱠ ᱠᱷᱚᱱ ᱥᱤᱨᱯᱷᱟ. ᱦᱟᱛᱟᱣ ᱞᱮᱭᱟ ᱾  ᱵᱤᱱᱮᱥ ᱯᱷᱳᱜᱚᱛ, ᱵᱚᱵᱤᱛᱟ ᱠᱩᱢᱟᱨᱤ ᱟᱨ ᱜᱤᱛᱟ ᱯᱦᱳᱜᱚᱛ ᱠᱚ ᱥᱟᱝ ᱥᱟᱠᱥᱤ ᱢᱚᱞᱤᱠ ᱫᱚ JSW Sports Excellence Program‌ ᱠᱚ ᱪᱟ.ᱞᱩ ᱭᱮᱫᱟ ᱾ JSW Sports Excellence Program, additional.

ᱥᱟᱠᱥᱤ ᱒᱐᱑᱔ ᱠᱚᱢᱚᱱ ᱣᱮᱞᱛᱷ ᱜᱮᱢᱥ,ᱜᱞᱟᱥᱜᱳᱣ ᱨᱮ ᱨᱩᱯᱟ. ᱢᱮᱰᱟᱞ ᱟᱨ ᱒᱐᱑᱕ ᱮᱥᱤᱭᱟᱱ ᱨᱮᱥᱴᱞᱤᱝ ᱪᱟᱢᱯᱤᱭᱟᱱᱥᱤᱯ,ᱫᱳᱦᱟ ᱨᱮ ᱠᱚᱸᱥᱟ ᱢᱮᱰᱟᱞ ᱫᱟᱲᱮ ᱠᱟᱱᱟᱭ ᱾ 

ᱯᱩᱭᱞᱩ ᱡᱤᱭᱚᱱ
ᱥᱟᱠᱥᱤ ᱢᱚᱞᱤᱠ ᱫᱚ ᱓ ᱥᱮᱯᱴᱮᱢᱵᱚᱨ ᱑᱙᱙᱒ ᱨᱮ ᱦᱚᱨᱭᱟᱬᱟ,ᱨᱳᱦᱛᱚᱠ ᱡᱮᱞᱞᱟ ᱨᱮᱭᱟᱜ ᱢᱳᱠᱷᱨᱟ ᱟ.ᱛᱩ ᱨᱮ ᱡᱟᱱᱟᱢ ᱞᱮᱱᱟᱭ ᱾   ᱟᱡ ᱵᱟᱵᱟ ᱟᱜ ᱞᱟ.ᱭ ᱞᱮᱠᱟᱛᱮ ᱥᱟᱠᱥᱤ ᱢᱚᱞᱤᱠ ᱫᱚ ᱟᱡ ᱜᱚᱲᱚᱢ ᱦᱟᱲᱟᱢ, ᱵᱟᱫᱞᱩ ᱨᱟᱢ ᱧᱮᱞ ᱟᱛᱮ ᱨᱮᱥᱴᱞᱤᱝ ᱥᱮᱪᱮᱫᱚᱜ ᱫᱚᱭ ᱤᱠᱟ. ᱞᱮᱭᱟ ᱾ ᱵᱟᱫᱞᱩ ᱨᱟᱢ ᱫᱚ ᱢᱤᱫ ᱨᱮᱥᱴᱞᱚᱨ ᱛᱟᱦᱮᱸᱠᱟᱱᱟᱭ ᱾  ᱤᱥᱣᱚᱨ ᱫᱟᱦᱤᱭᱟ ᱴᱷᱮᱱ ᱠᱷᱚᱱ ᱥᱟᱠᱥᱤ ᱫᱚ ᱑᱒ ᱥᱟᱞ ᱩᱢᱮᱨ ᱨᱮ ᱪᱷᱳᱴᱩ ᱨᱟᱢ ᱥᱴᱟᱰᱤᱭᱚᱢ,ᱨᱳᱦᱛᱚᱠ ᱨᱮ ᱴᱨᱮᱱᱤᱝ ᱮᱛᱦᱚᱵ ᱞᱮᱭᱟ ᱾

 ᱠᱟᱢᱤ ᱡᱤᱭᱚᱱ 

᱒᱐᱑᱐ ᱨᱣᱭᱟᱜ ᱡᱩᱱᱤᱭᱚᱨ ᱣᱟᱨᱞᱰ ᱪᱟᱢᱯᱤᱭᱟᱥᱤᱯ ᱨᱮ ᱥᱟᱠᱥᱤ ᱢᱚᱞᱤᱠ ᱕᱘ ᱠᱤᱞᱳ-ᱟᱜ ᱯᱷᱨᱤ ᱥᱴᱟᱭᱤᱞ ᱤᱵᱷᱮᱸᱴ ᱨᱮ ᱯᱩᱭᱞᱩ ᱡᱮᱠᱷᱟ ᱤᱱᱴᱚᱨᱱᱮᱥᱱᱟᱞ ᱠᱷᱮᱞ ᱮᱛᱦᱚᱵ ᱟᱛᱮ ᱠᱚᱸᱥᱟ ᱢᱮᱰᱟᱞ ᱡᱤᱛᱠᱟ.ᱨ ᱠᱟᱱᱟᱭ ᱾  ᱒᱐᱑᱔ ᱰᱮᱵ ᱥᱠᱩᱞᱴᱡ ᱤᱱᱴᱚᱨᱱᱮᱥᱱᱟᱞ ᱴᱩᱨᱱᱟᱢᱮᱸᱴ ᱨᱮ ᱥᱟᱠᱥᱤ 60  ᱠᱤᱞᱳ ᱨᱮ ᱠᱷᱮᱞ ᱠᱟᱛᱮ ᱥᱚᱱᱟ ᱢᱮᱰᱟᱞ ᱫᱟᱲᱮ ᱞᱮᱱᱟᱭ ᱾

 ᱒᱐᱑᱔ 
᱒᱐᱑᱔ ᱜᱞᱟᱥᱜᱳᱣ ᱠᱚᱢᱚᱱ ᱣᱮᱞᱛᱷ ᱜᱮᱢᱥ ᱨᱮᱭᱟᱜ ᱠᱣᱟᱴᱚᱨ-ᱯᱷᱟᱭᱱᱟᱞ ᱫᱚ ᱔-᱐ ᱨᱮ ᱫᱟᱲᱮ ᱠᱟᱱᱟᱭ ᱾ ᱚᱱᱟ ᱛᱟᱭᱚᱢ ᱠᱟᱱᱟᱰᱟ ᱨᱤᱱᱤᱡ ᱵᱨᱟᱠᱥᱴᱚᱱ ᱥᱴᱳᱱ ᱥᱟᱝ ᱥᱮᱢᱤ ᱯᱷᱟᱭᱱᱟᱞ ᱠᱷᱮᱞ‌ ᱠᱟᱛᱮ ᱩᱱᱤ ᱦᱚᱸ ᱓-᱑ ᱨᱮ ᱦᱟᱨᱟᱣ ᱠᱟᱫᱮᱭᱟ ᱾ ᱟᱨ ᱛᱟᱭᱚᱢ‌ᱛᱮ ᱱᱟᱭᱡᱮᱨᱤᱭᱟ ᱨᱤᱱᱤᱡ ᱟᱢᱤᱱᱟᱱᱴ ᱟᱰᱮᱱᱤᱭᱤ ᱥᱟᱝ ᱯᱷᱟᱭᱱᱟᱞ ᱠᱷᱮᱞ ᱨᱮ ᱔-᱐ ᱨᱮ ᱦᱟᱨᱟᱣ ᱠᱟᱛᱮ ᱢᱮᱰᱟᱞ ᱫᱟᱲᱮ ᱞᱮᱱᱟᱭ ᱾   ᱛᱟᱥᱠᱮᱸᱴ ᱨᱮᱭᱟᱜ ᱒᱐᱑᱔ ᱣᱟᱨᱞᱰ ᱪᱟᱢᱯᱤᱭᱟᱱᱥᱤᱯ ᱨᱮ ᱥᱟᱠᱥᱤ ᱢᱤᱫ ᱜᱮᱞ ᱛᱩᱨᱩᱭ ᱜᱚᱴᱟᱝ ᱨᱟᱣᱳᱸᱰ ᱨᱮ ᱥᱮᱱᱮᱜᱟᱞ ᱨᱤᱱᱤᱡ ᱟᱱᱴᱟ ᱥᱟᱢᱵᱚᱣᱳ ᱥᱝᱟ ᱔-᱑ ᱨᱮ ᱫᱟᱲᱮ ᱞᱮᱱᱟᱭ ᱾ ᱛᱚᱵᱮ ᱯᱷᱤᱱᱞᱟᱸᱰ ᱨᱤᱱᱤᱡ ᱯᱮᱴᱨᱟ ᱳᱞᱞᱤ ᱥᱟᱝ ᱑-᱓ ᱨᱮ ᱦᱟᱨᱟᱣ ᱠᱷᱟ.ᱛᱤᱨ ᱠᱷᱮᱞ ᱠᱷᱚᱱ ᱵᱟᱫ ᱞᱮᱱᱟᱭ ᱾ 

 ᱒᱐᱑᱕ 
᱒᱐᱑᱕ ᱨᱮ ᱠᱣᱚᱛᱟᱨ,ᱫᱳᱦᱟ ᱨᱮ ᱦᱩᱭ ᱟᱠᱟᱱ ᱒᱐᱑᱕ ᱮᱥᱤᱭᱟᱱ ᱪᱟᱢᱯᱤᱭᱟᱱᱥᱤᱯ ᱨᱮ ᱖᱐ ᱠᱤᱞᱳ ᱟᱜ ᱠᱷᱮᱞ ᱨᱮ ᱢᱚᱬᱮ ᱨᱟᱣᱳᱸᱰ ᱠᱷᱚᱱ ᱯᱮᱭᱟ ᱜᱚᱴᱟᱝ ᱴᱷᱟᱶ ᱮᱥᱮᱫ ᱠᱷᱟ.ᱛᱤᱨ ᱠᱚᱸᱥᱟ ᱢᱮᱰᱟᱞ ᱫᱟᱲᱮ ᱞᱮᱱᱟᱭ ᱾ ᱯᱩᱭᱞᱩ ᱨᱟᱣᱳᱸᱰ ᱨᱮ ᱪᱟᱭᱱᱟ ᱨᱤᱱᱤᱡ ᱞᱟᱣᱳ ᱡᱤᱭᱟᱣᱳᱡᱩᱣᱟᱱ ᱠᱷᱚᱱ ᱔-᱕ ᱨᱮ ᱦᱟᱨᱟᱣ ᱞᱮᱱᱟ ᱾ ᱫᱚᱥᱟᱨ ᱨᱟᱣᱳᱸᱰ ᱨᱮ ᱫᱚ ᱢᱳᱱᱜᱳᱞᱤᱭᱟ ᱨᱤᱱᱤᱡ ᱢᱩᱱᱠᱷᱛᱩᱭᱟ ᱛᱩᱱᱜᱟᱞᱟᱜ ᱑᱓-᱐ ᱨᱮ ᱦᱟᱨᱟᱣ ᱞᱮᱫᱮᱭᱟ ᱾ ᱛᱮᱥᱟᱨ ᱨᱟᱣᱳᱸᱰ ᱨᱮ ᱢᱟ ᱡᱟᱯᱟᱱ ᱨᱤᱱᱤᱡ ᱭᱳᱥᱤᱢᱤ ᱠᱟᱭᱟᱢᱟ ᱦᱟᱨᱟᱣ ᱞᱮᱫᱮᱭᱟ ᱾ ᱯᱩᱱᱭᱟ.-ᱟᱜ ᱨᱟᱣᱳᱸᱰ ᱨᱮ ᱠᱟᱡᱟᱠᱥᱛᱷᱟᱱ ᱨᱤᱱᱤᱡ ᱟᱭᱟᱳᱞᱤᱢ ᱠᱚᱥᱭᱚᱢᱳᱵᱟ ᱦᱟᱨᱟᱣ ᱟᱛᱮ ᱠᱚᱸᱥᱟ ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾ 

 ᱒᱐᱑᱖ 

ᱢᱚᱭᱤ ᱒᱐᱑᱖ ᱨᱮᱭᱟᱜ ᱚᱞᱚᱢᱯᱤᱠ ᱣᱟᱨᱞᱰ ᱠᱣᱟᱞᱤᱯᱷᱟᱭᱤᱝ ᱴᱩᱨᱱᱟᱢᱮᱱᱴ ᱨᱮ ᱪᱟᱭᱱᱟ ᱨᱤᱱᱤᱡ ᱡᱷᱟᱝ ᱞᱟᱱ ᱕᱘ ᱠᱤᱞᱳ ᱟᱜ ᱥᱮᱢᱤ ᱯᱷᱟᱭᱱᱟᱞ ᱨᱮ ᱦᱟᱨᱟᱣ ᱟᱛᱮ ᱒᱐᱑᱖ ᱨᱤᱭᱳ ᱚᱞᱚᱢᱯᱤᱠ ᱠᱷᱮᱞ ᱞᱟ.ᱜᱤᱱ ᱫᱟᱣ ᱦᱟᱛᱟᱣ ᱞᱮᱭᱟ ᱾  ᱱᱩᱭ ᱫᱚ ᱚᱱᱟ ᱥᱮᱨᱢᱟ ᱵᱷᱟᱨᱚᱛ ᱫᱤᱥᱚᱢ ᱯᱟᱦᱴᱟ ᱠᱷᱚᱱ ᱯᱩᱭᱞᱩ ᱛᱤᱨᱞᱟ. ᱞᱮᱠᱟᱛᱮ ᱚᱞᱚᱢᱯᱤᱠ ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾  

 ᱒᱐᱑᱗ 
᱒᱐᱑᱗ ᱡᱟᱱᱩᱭᱟᱨᱤ ᱨᱮ ᱫᱤᱞᱞᱤ ᱨᱮ ᱦᱩᱭ ᱟᱠᱟᱱ ᱯᱨᱳ ᱨᱮᱥᱴᱞᱤᱝ ᱞᱤᱜ ᱨᱮ ᱥᱟᱠᱥᱤ 'ᱠᱚᱞᱚᱨᱥ ᱫᱤᱞᱞᱤ ᱥᱩᱞᱛᱟᱱᱥ' ᱞᱮᱠᱟᱛᱮ ᱥᱚᱫᱚᱨ ᱠᱟᱱᱟᱭ ᱾ ᱥᱟᱠᱥᱤ ᱦᱚᱸ ᱛᱤᱨᱞᱟ. ᱢᱟᱦᱟ ᱨᱮ JSW Group ᱯᱟᱦᱴᱟ ᱠᱷᱚᱱ #ᱡᱷᱚᱛᱚ_ᱛᱤᱨᱞᱟ._ᱠᱩᱨᱤᱱ_ᱫᱟᱲᱮ(#EveryWomanStrong) ᱞᱮᱠᱟ ᱠᱚ ᱥᱚᱫᱚᱨ ᱠᱟᱫᱮᱭᱟ ᱾ 

ᱥᱟᱹᱠᱷᱭᱟᱹᱛ